15/04/2011 | Administración LocalMunicipal
Negreira
Bases para a provisión dunha praza de persoal laboral fixo no Concello de Negreira. Grupo profesional: 02. Número de vacantes: 1. Denominación: encargado/a de centros culturais

Por Decreto da Alcaldía n.º 54/2011, de data 31 de marzo de 2011, aprobáronse as bases que han de rexer a convocatoria para a provisión de unha praza de persoal laboral fixo vacante no Concello de Negreira, e incluída na oferta de emprego público de 2010, coas seguintes características: grupo profesional: 02. Número de vacantes: 1. Denominación: encargado/a de centros culturais. En base ao anterior e en cumprimento do disposto polo artigo 97 da Lei 7/1985, de 2 de abril, Reguladora das Bases do Réxime Local, en relación ó artigo 29 que, á súa vez remítese ós artigos 3 e s. s. do Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de postos de traballo e Promoción Profesional dos Funcionarios Civís da Administración Xeral do Estado, fanse públicas as referidas Bases na súa integridade. BASES QUE HAN REXER A CONVOCATORIA PARA A PROVISIÓN DUNHA PRAZA DE PERSOAL LABORAL FIXO VACANTE NO CONCELLO DE NEGREIRA, E INCLUÍDA NA OFERTA DE EMPREGO PÚBLICO DE 2010 PRIMEIRA. Obxecto da convocatoria. É obxecto das presentes bases a provisión en propiedade da praza que se inclúe na oferta pública de emprego correspondente ao exercicio do ano 2010, aprobada por Resolución de Alcaldía de data 3 febreiro de 2011 e publicada no Boletín Oficial da Provincia da Coruña n.º 35 de data 21 de febreiro de 2011, así como no Diario Oficial de Galicia n.º 42 de data 2 de marzo de 2011. Cuxas características son: Grupo profesional: 02. Número de vacantes: 1. Denominación: encargado/a de centros culturais. O sistema selectivo elexido é o de concurso-oposición. SEGUNDA. Condicións de admisión de aspirantes. Para poder participar nos procesos selectivos será necesario reunir os seguintes requisitos: a) Ter a nacionalidade española sen prexuízo do disposto no artigo 57 da Lei 7/2007, de 12 de abril, do Estatuto Básico do Empregado Público. b) Poseer a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa, para o acceso ao emprego público. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funciós similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao empregado público. e) Estar en posesión do título de diplomatura universitaria, FP 3.º grao ou equivalente, ou en condicións de obtelos na data de finalización do prazo de admisión de solicitudes. No caso de titulacións obtidas no estranxeiro deberá estar en posesión de credencial que acredite a súa homologación TERCEIRA. Forma e prazo de presentación de instancias. As solicitudes para tomar parte nas correspondentes probas de acceso nas que os aspirantes farán constar que reúnen as condicións esixidas nas presentes Bases, dirixiranse ao Sr. alcalde-presidente do Concello de Negreira, e se presentarán no Rexistro de entrada deste Concello no prazo de vinte días naturais, contados a partir do día seguinte ao da publicación do anuncio da convocatoria no Boletín Oficial do Estado. En relación coa presentación, haberá que estar ao disposto no artigo 38.4 da Lei 30/1992, de 26 de novembro, de Réxime Xurídico das Administracions Públicas e do Procedemento Administrativo Común. A solicitude, que se axustará ao impreso normalizado que figura como Anexo I, deberá ir acompañada por: – Fotocopia do DNI ou, no seu caso, pasaporte. – No seu caso, documentación acreditativa da posesión do título de coñecemento da lingua galega que se posúa. – Xustificante do pago de dereito de examen, que ascende á cantidade de 25 euros, e que deberá ingresarse na Tesourería Municipal. De acordo co determinado no art.71 da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, se a solicitude non cumprira os requisitos esixidos, se requerirá ao interesado do modo expresado na base seguinte para que subsane a falta no prazo de dez días, con apercibimento de que, si non o fixera, arquivarase sen máis trámite. CUARTA. Admisión de Aspirantes. Expirado o prazo de presentación de instancias, o alcalde-presidente no prazo máximo de un mes, ditará Resolución, declarando aprobada a lista de admitidos e excluídos. A resolución publicarase no Boletín Oficial da Provincia de A Coruña e no Taboleiro de Anuncios do Concello de Negreira, con indicación de nome, apelidos e D. N. I. dos admitidos e excluídos, e indicando as causas de exclusión e concedendo un prazo de dez días para a subsanación de defectos, determinándose nesta resolución, o lugar e data do comenzo dos exercicios, a orde de actuación dos aspirantes e a composición do tribunal. No caso de non existir reclamacións, a lista de admitidos entederase automáticamente elevada a definitiva, sen necesidade de nova publicación QUINTA. Tribunal calificador. O tribunal calificador estará constituído polos seguintes membros: * Presidente: un funcionario de carreira. * Presidente suplente: un funcionario de carreira. * Secretario: un funcionario de carreira. * Secretario suplente: un funcionario de carreira. * Primeiro vogal: un funcionario de carreira. * Primeiro vogal suplente: un funcionario de carreira. * Segundo vogal: un funcionario de carreira. * Segundo vogal suplente: un funcionario de carreira. * Terceiro vogal: un funcionario de carreira. * Terceiro vogal suplente: un funcionario de carreira. * Cuarto vogal: un funcionario de carreira. * Cuarto vogal suplente: un funcionario de carreira. Un dos vogais e o seu suplente serán designados á proposta da representación do persoal laboral, se ben a súa presencia no tribunal será a título individual. A abstención e recusación dos membros do tribunal será de conformidade co artigo 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. A actuación do tribunal haberá de axustarse ás bases da convocatoria e está facultado para resolver as cuestións que puideran suscitarse no curso do proceso selectivo e para adoptar os acordos necesarios para o debido orden do mesmo, en todo o non previsto nestas normas. O tribunal resolverá, por maioría de votos dos membros presentes, tódalas dúbidas que xurdan da aplicación das normas contidas nesta resolución e determinará a actuación procedente nos casos previstos. Os seus acordos só poderán ser impugnados polos interesados nos supostos e na forma establecidos na Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común. O tribunal poderá dispor a incorporación ós seus traballos de asesores especialistas para todos ou algún dos exercicios sinalados, limitándose estos asesores a prestar a súa colaboración nas suas especialidades técnicas. O presidente do tribunal adoptará as medidas oportunas para garantir que os exercicios da fase de oposición que sexan escritos e non deban ser leídos en sesión pública polos opositores, sexan correxidos sen que se coñeza a identidade dos aspirantes. Aqueles exercicios que os aspirantes non poidan realizar conxuntamente, de acordo ao previsto na Resolución da Secretaría de Estado para a Función Pública de 24 de xaneiro de 2011, publicada no Boletín Oficial do Estado n.º 23 de 27 de xaneiro de 2011, iniciaranse por aquelos cuxo primeiro apelido comience por la letra “U” SEXTA. Sistemas de Selección e Desenvolvemento dos Procesos. PROCEDEMENTO DE SELECCIÓN O procedimiento de selección dos aspirantes constará das seguientes fases: – Concurso. – Oposición. FASE CONCURSO: A fase de concurso non terá carácter eliminatorio nin poderá terse en conta para superar as probas da fase de Oposición. Os méritos computables nesta fase serán os seguintes: Experiencia: – 0,60 puntos por cada ano completo de servizo, nun posto de traballo de características similares ó da convocatoria, na Administración municipal. – 0,30 puntos por cada ano completo de servizo, nun posto de traballo de características similares ó da convocatoria noutra administración pública. – 0,10 puntos por cada ano completo de servizo, noutros postos en calquer administración pública. Este apartado puntuarase ata un máximo de 2 puntos. Acreditarase a través dos seguintes documentos orixinais ou compulsados: certificado dos servizos prestados emitido pola Administración donde se prestaran, indicándose o tempo exacto de duración dos mesmos e a xornada laboral, e certificado de vida laboral emitido pola Tesourería Xeral da Seguridade Social. Pola realización de cursos de formación que versen sobre materias relacionadas coa administración local e o posto obxecto desta convocatoria, impartidos polas Administracións públicas, EGAP e/ou Universidades: – De ata 20 horas de duración: 0,10 puntos/curso – De máis de 20 ata 40 horas de duración: 0,20 puntos/curso – De máis de 40 ata 75 horas de duración: 0,30 puntos/curso – De máis de 75 horas de duración: 0,50 puntos/curso Non se puntuará a asistencia a xornadas, seminarios, simposios e similares, e non se valorarán os cursos dos que non se acredite o número de horas que os constitúe. Este apartado puntuarase ata un máximo de 1,50 puntos. FASE OPOSICIÓN: A fase de oposición consistirá na realización de tres probas. Os aspirantes serán convocados en chamamento único, sendo excluídos da oposición quen non compareza, salvo causa de forza maior debidamente acreditada e libremente apreciada polo tribunal. En calquer momento o tribunal poderá requerir aos opositores para que acrediten a súa personalidade. Os candidatos deberán acudir provistos do DNI ou, no seu defecto, pasaporte ou carné de conducir. Os exercicios da oposición serán os seguintes: – PRIMEIRA PROBA. De carácter obrigatorio e eliminatorio, 100 preguntas tipo test con respostas alternativas sobre o programa que figura no temario anexo: puntuarase de 0 a 3 puntos a razón de 0,03 puntos por cada resposta correcta. O tempo máximo para a realización do exercicio será de 100 minutos. As respostas contestadas e incorrectas descontarán 0,012 puntos sobre a puntuación total obtida. Para superar o exercicio os candidatos deberán obter unha puntuación igual ou superior a 1, 25 puntos. – SEGUNDA PROBA. De carácter obrigatorio e eliminatorio. Consistirá no desenvolvemento de un ou máis supostos prácticos, según determine o tribunal. Durante o desenvolvemento desta proba os aspirantes poderán utilizar libros ou documentos con textos legais non comentados. O tempo para a resolución de cada suposto práctico, será, como máximo de 60 minutos. O tribunal se o estima oportuno poderá solicitar a lectura polos aspirantes de un ou de tódolos exercicios, lectura que será pública. – TERCEIRA PROBA. Coñecemento da lingua galega. Consistirá na traducción directa ou inversa dun texto en galego ou castelán. A duración deste exercicio será de trinta minutos. Aqueles opositores que acrediten estar en posesión de título de lingua galega Celga 4 ou equivalente estarán exentos de realizar este exercicio. A calificación, no caso de realizar a proba, será a de apto ou non apto. SÉTIMA. Calificación. Os exercicios se calificarán: A primeira proba de carácter teórico se calificará ata un máximo de 3 puntos, sendo eliminados os aspirantes que non alcancen un mínimo de 1,25 puntos. A segunda proba de carácter práctico se calificará ata un máximo de 4 puntos, sendo eliminados os aspirantes que non alcancen un mínimo de 2 puntos. Cada un dos membros do tribunal efectuará a calificación por separado en cada exercicio. A calificación final obterase da media aritmética de cada unha das puntuacións outorgadas por cada membro do tribunal. A puntuación final dos aspirantes, na fase de oposición obterase mediante a suma total das puntuacións obtidas nas probas primeira e segunda, sempre que se cumprimente o que se indica para a terceira proba. A calificación final será a suma dos puntos obtidos na fase de concurso e a obtida na fase de oposición. No caso de empate éste se dirimirá do seguinte xeito: – Por aquel aspirante que sacara mellor puntuación na fase de oposición. – De persistir o empate terase en conta a puntuación obtida na fase de concurso, no apartado experiencia. – De persistir o empate este se solventará por orden alfabético do primeiro apelido dos aspirantes empatados, iniciándose o escalafonamento pola letra á que se refire a base quinta de conformidade co establecido na Resolución da Secretaría de Estado para a Administración Pública. Terminada a calificación, o tribunal publicará no taboleiro de edictos do Concello o nome dos aspirantes que superaran as probas de selección, propoñendo á Alcaldía-Presidencia para o nomeamento como persoal laboral fixo, a aquel que obtivera a maior puntuación total. OITAVA. Relación de aprobados, presentación de documentos e nomeamento. O tribunal non poderá aprobar nin declarar que superaron o proceso selectivo un número superior de aspirantes ao das prazas convocadas. En consecuencia, sexa cal fose o número de aspirantes que superen o último exercicio da fase de oposición, tan só terá a consideración de aprobado aquel opositor que obtivera a calificación definitiva máis alta sen que en ningún caso, baixo sanción de nulidade, poida rebasarse o número de prazas convocadas. Acreditación das condicións do seleccionado: Os aspirantes aprobados presentarán no Concello os seguintes documentos, acreditativos de que posúen as condicións e requisitos esixidos nesta convocatoria: 1.–Fotocopia (que deberá presentarse para a súa compulsa co orixinal) dos seguintes documentos: Documento Nacional de Identidade. Título académico esixido na convocatoria.2.–Declaración xurada ou promesa de non ter sido separado mediante expediente disciplinario do servizo de ningunha Administración Pública, nin atoparse inhabilitado para o exercicio de funcións públicas.3.–Certificado médico acreditativo de non padecer enfermidade ou defecto físico que impida o normal desenvolvemento das súas funcións. O prazo de presentación de documentos será de 20 días naturais, contados a partir do seguinte ao da proposta de nomeamento polo tribunal. Quen dentro do prazo indicado, e salvo os casos de forza maior, non presentasen a documentación ou da mesma se deduxese que carecen dalgún dos requisitos esixidos, non poderán ser nomeados, quedando anuladas tódalas súas actuacións, sen prexuízo da responsabilidade en que puideran ter incorrido por falsedade nas súas solicitudes de participación. Concluído o proceso e presentada a documentación, procederase ao seu nomeamento como persoal laboral fixo por Resolución da Alcaldía, debendo tomar posesión da praza no prazo de trinta días seguintes á data da citada resolución. Transcorrido dito prazo sen efectuala entenderase que se renuncia á praza e ao correspondente nomeamento. NOVENA. Incidencias. As presentes bases e convocatoria poderán ser impugnadas de conformidade co establecido na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. DISPOSICIÓN FINAL. No non previsto nas presentes bases estarase ao disposto na Lei 7/1985, de 2 de abril, de Bases de Réxime Local; RDL 781/1986, de 18 de abril, polo que se aproba o Texto Refundido das Disposicións Legais vixentes en materia de Réxime Local; Lei 7/07, de 12 de abril do Estatuto Básico do Empregado Público; Real Decreto 896/91, de 7 de xuño polo que se establecen as regras e os programas mínimos a que debe axustarse o procedemento de selección dos funcionarios de Administración Local; Real Decreto 364/95, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, Decreto Autónomico n.º 95/91, de 20 de marzo polo que se aproba o Regulamento de selección de persoal da Administración da Comunidade Autónoma de Galicia e calquer outra norma de legal e pertinente aplicación. ANEXO I SOLICITUDE DE ADMISIÓN ÁS PROBAS SELECTIVAS PARA A PROVISIÓN COMO PERSOAL LABORAL FIXO POLO PROCEDEMENTO DE CONCURSO-OPOSICIÓN DUNHA PRAZA DE ENCARGADO/A DE CENTROS CULTURAIS, DO CONCELLO DE NEGREIRA Datos personais: Desexando tomar parte nas probas selectivas para a provisión como persoal laboral fixo dunha praza de Encargado/a de Centros Culturais, do Concello de Negreira. MANIFESTA: Que reúne todos e cada un dos requisitos esixidos na convocatoria. Que no caso de ser nomeado/a tomará posesión da praza no prazo previsto nas bases da convocatoria. Que adxunta documento acreditativo do pago dos dereitos de exame.  Xúntase título acreditativo de coñecemento da lingua galega. SOLICITA: Ser admitido ás probas á que se refiere a presente instancia, adxuntando copia do DNI. En Negreira a. de. de 201… Asdo: …………………………………………… SR. ALCALDE-PRESIDENTE DO CONCELLO DE NEGREIRA ANEXO II Programa: 1.–A Constitución Española de 1978. Características xerais e principios inspiradores. Estructura.2.–Dereitos e deberes fundamentais dos españoles na Constitución.3.–A Constitución Española: A Coroa. O Poder Lexislativo. Goberno e relacións coas Cortes. O Poder Xudicial.4.–A Constitución Española: Economía e Facenda. Tribunal Constitucional. Organización Territorial.5.–Principios de actuación da Administración Pública: eficacia, xerarquía, descentralización, desconcentración e coordinación.6.-A administración do Estado. A Administración Autonómica de Galicia.7.–O Parlamento e o Goberno Galego. O Defensor do Pobo Estatal e Galego. Relacións entre Administracións Públicas.8.–Sistema electoral. Os partidos políticos. Organizacións sindicais e empresariales.9.–Os órganos das administracións públicas: principios xerais e competencias. Os órganos colexiados.10.–O administrado: concepto. Clases e elementos. O acto administrativo: concepto. Clases e elementos.11.–Eficacia dos actos administrativos. O Procedemento Administrativo: concepto. Clases e elementos.12.–Os contratos da Administración Pública. Xeralidades. O prego de condicións.13.–Os recursos administrativos. Principios xerais. Clases. O Silencio Administrativo. A Potestad Sancionadora.14.–Responsabilidade da Administración. Fundamentos e clases da responsabilidade obxetiva. Peculiaridades do Réximen Xurídico Español.15.–O Réximen Local Español. Principios Constitucionais e Regulación Xurídica. Tipos de entidades locais.16.–O Municipio. Concepto e Elementos. Competencias municipais.17.–A Organización e funcionamento do Municipio. O Pleno. O alcalde. A Xunta de Goberno Local. Outros órganos municipais.18. Contratación Administrativa local. Os béns das Entidades Locais. Réximen de utilización dos de Dominio Público.19.–A Organización dos Servizos Administrativos Locais. Competencias da Secretaría Xeral. Intervención e Tesoureria. Outros servicios municipais. Materias específicas 1.–Cultura. Concepto e evolución.2.–Competencias da Administración Local en materia de cultura.3.–A acción cultural na actualidade.4.–Os axentes culturais.5.–A Programación de actividades culturais. Proxecto de execución e seguimento do programa.6.–Marketing de programas culturais. O planeamento de marketing social para o cambio social. Marketing interno.7.–Diseño de estratéxias de comunicación e promoción cultural.8.–Reglas básicas para unha comunicación eficaz. Utilización dos medios de comunicación.9.–Comunicación-imaxen. Cómo chegar ó público.10.–Publicidade e cultura. O cartel, o periódico, outras publicacións e medios.11.–Equipamentos culturais.12.–Centros culturais polivalentes.13.–Os centros cívicos.14.–Os Servicios socioculturais. Consolidación dun novo servizo público nos concellos.15.–A Casa da Cultura, un servizo sociocultural de proximidade. Evolución do seu diseño e función.16.–A Sá de Exposicións como instrumento de cultura e difusión do arte.17.–A Biblioteca Pública, Centro local de información.18.–O arquivo de documentos. Importancia do Arquivo na Administración Pública.19.–A importancia dos colectivos culturais na sociedade.20.–Os cambios socioculturais como consecuencia da aparición de novas tecnoloxías.21.–Diversidade cultural e globalización económica.22.–Municipios e redes artísticas. A promoción pública do espectáculo en vivo.23.–Industrias culturais e políticas sociais.24.–A xestión patrimonial nos municipios.25.–Patrimonio cultural e desenrolo local.26.–O cine como medio de expresión artística. A súa importancia na cultura moderna.27.–O vídeo como instrumento creativo e didáctico.28.–Actividade teatral na provincia da Coruña. Circuítos teatrais.29.–Xestión e programación de espazos escénicos.30.–A música como actividade cultural. Actividades a nivel local. Creación de agrupacións musicais, orquestras, bandas, etc.31.–A fotografía como expresión artística e como documento histórico.32.–O libro como vehículo de comunicación cultural.33.–A historia do libro.34.–A historia da imprenta.35.–A revolución tecnolóxica da imprenta.36.–Concepto e función dos servizos bibliotecarios. Clases de bibliotecas.37.–Instalación e equipamento de bibliotecas.38.–Preservación e conservación dos materiais bibliográficos e dos recursos de información dixital.39.–A normalización da identificación bibliográfica: ISBN, ISSN e outros códigos internacionais.40.–Servizos bibliotecarios en zonas rurais.41.–As novas tecnologías e a súa aplicación ós servizos bibliotecarios. Negreira, 31 de marzo de 2011. Alcalde-presidente Jorge J. Tuñas Caamaño